SIMAT วิ่งแรง 7% ลุ้นผลงาน Q1/61 Turnaround ในรอบ 4 ปี โบรกฯเคาะเป้า 4.80 บาท!
SIMAT วิ่งแรง 7% ลุ้นผลงาน Q1/61 Turnaround ในรอบ 4 ปี โบรกฯเคาะเป้า 4.80 บาท! ล่าสุด ณ เวลา 10.07 น. อยู่ที่ระดับ 3.50 บาท บวก 0.22 บาท หรือ 6.71% สูงสุดที่ระดับ 3.52 บาท ต่ำสุดที่ระดับ 3.40 บาท ด้วยมูลค่า 8.81 ล้านบาท
10 เม.ย. 2561

ผู้สื่อข่าวรายงานว่า บริษัท ไซแมท เทคโนโลยี จำกัด (มหาชน) หรือ SIMAT ล่าสุด ณ เวลา 10.07 น. อยู่ที่ระดับ 3.50 บาท บวก 0.22 บาท หรือ 6.71% สูงสุดที่ระดับ 3.52 บาท ต่ำสุดที่ระดับ 3.40 บาท ด้วยมูลค่า 8.81 ล้านบาท

โดย บล.เคจีไอ (ประเทศไทย) ระบุในบทวิเคราะห์ โดยให้ราคาเป้าพื้นฐาน SIMAT ที่ 4.80 บาท หลังจากขึ้นเครื่องหมาย XR ทั้งนี้ ราคาหุ้นฟื้นตัวปิด Gap แนวต้าน 3.28 บาท หลังนักลงทุน Panic sell จากประเด็นการเพิ่มทุนซื้อกิจการบริษัทฮินซิซึ 70% ประเมินแนวต้านถัดไปที่ 3.50 – 3.70 บาท / แนวรับ 3.18 บาท (Stop loss 3.0 บาท)
ขณะที่ยังคงมุมมองเดิมคือ ผลจาก EPS Dilution เพียง 20% จากการเพิ่มทุนแบบ RO 5:1 ที่ราคา 2 บาท ขณะที่ธุรกิจฮินซิซึ ที่ซื้อเข้ามาปี 2560 มีกำไรราว 35 – 40 ล้านบาท (คิดเป็น Trailing PE เพียง 10 เท่า) ขณะที่ข้อมูลที่ส่งตลาดฯ เป็นข้อมูลปี 2558 – 59 ที่มีกำไรเพียงปีละ 10 ล้านบาท เนื่องจากยังไม่ส่งงบปี 2560
ทั้งนี้ผล Dilution จาก Warrant และ Convertible bond ยังไม่เกิดโดย Warrant ราคาใช้สิทธิ 1 บาท (In-the-money) ให้ใช้สิทธิครั้งเดียวปีที่ 3 และ Convertible bond จะเรียกใช้สิทธิเมื่อมีการซื้อกิจการใหม่เพิ่มเติมอีก
โดย ประเมินกำไรสุทธิปี 2561 – 62 จะ Turnaround เป็น 39 ล้านบาท และ 87 ล้านบาท ตามลำดับ หลังจากที่ขาดทุนมาตั้งแต่ปี 2557 (คาดจะเริ่มพลิกเป็นกำไรตั้งแต่ไตรมาส 1/2561)
 